અક્ષર ભુવનમાં શ્રીજી મહારાજ બે બારી બારણાંના હિંડોળામાં ઊગમણાં ઓટે ઝુલ્યા હતા. તે પણ વચલાં બારણાં વિનાની હાલતમાં સચવાયેલા છે. જે આરતી વડે ભગવાન સ્વામિનારાયણે શ્રી લક્ષ્મીનારાયણ દેવની મૂર્તિ પ્રતિષ્ઠા વખતે આરતી ઉતારી હતી. તે આરતી જૂની શિક્ષાપત્રી મહાભારતનું ઐતિહાસિક પુસ્તક, જુદા જુદા પ્રસંગે પહેરેલી ચાખડીઓ, શ્રીજી મહારાજને શરીરનું ચંદન ઉતારીને તેનો વાળેલો ગોળો, અભિષેક કરવામાં આવ્યો હતો તે ગાગર વગેરે રાખવામાં આવ્યા છે. જે રથમાં બેસીને શ્રીજી મહારાજ બોચાસણથી વડતાલ આવ્યા હતા તે રથ પણ હાજર છે.